Diari Oficial de la Generalitat Valenciana


Sumari del DOGV 934, del 02-11-1988 (1988/812274)

ORDRE de 10 de setembre de 1988, de la Conselleria de Cultura, Educació i Ciència, sobre constitució i designació dels òrgans de govern dels centres docents concertats.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/10/(1)/dof/vci/html**

### Dades del document

Número de DOGV
:   934

Data del DOGV
:   02-11-1988

Secció del DOGV
:   DISPOSICIONS GENERALS

Número del document
:   1988/812274


Data del document
:   10-09-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de setembre de 1988, de la Conselleria de Cultura, Educació i Ciència, sobre constitució i designació dels òrgans de govern dels centres docents concertats.  
Com que està a punt de finalitzar el mandat dels òrgans de govern dels centres docents concertats, constituïts segons que disposa l'Ordre de 16 de maig de 1986, cal dictar les normes que garentesquen la renovació dels òrgans de govern esmentats en el temps i en la manera adients, i també la constitució d'aquests òrgans als Centres docents que accedesquen al règim de concerts durant el curs 1988/89.  
Igualment, el contingut d'aquesta Ordre té com a finalitat garantir l?efectiva participació dels diferents sectors de la comunitat escolar en els diferents processos electius, tot això dins el marc de l'autonomia que la Llei Orgànica reguladora del Dret a l?Educació i el Reglament de Normes Bàsiques de Concerts Educatius aprovat per Reial Decret 2377/1983 de 18 de desembre (Boletín Oficial del Estado del 27) reconeixen als centres docents concertats.  
En atenció d'aquests motius i basant-se en les facultats atorgades per l'article 35 de la Llei de Govern Valencià,  
ORDENE:  
Primer  
Als Centres docents concertats s'haurà de procedir a l'elecció dels membres del Consell Escolar i a la constitució d'aquest abans del dia 22 de desembre de 1988.  
Segon  
1. Els Centres que accedesquen al concert educatiu en el curs 1988/89 efectuaran la consegüent designació del Director durant les dues setmanes següents a la constitució del Consell Escolar prevista en l'apartat anterior.  
2. Segons que disposa l'article 59.3 de la Llei Orgànica Reguladora del Dret a l'Educació, als Centres concertats els directors dels quals fossen designats en l'any 1986 cessaran en el seu càrrec a la fi del curs 1988/89 i s'haurà de procedir a la designació del director nou durant els quinze primers dies del curs 1989/90.  
Tercer  
Els titulars dels Centres docents concertats vetllaran perquè el procés electoral es realitze sense minva del dret de participació que correspon a tots els membres de la comunitat educativa. En conseqüència no podran exigir per a la presentació de candidatures requisits com són estar avalats per la signatura d'un nombre determinat d'electors, formació de candidatures tancades, o qualsevol altre que comporte una limitació del dret expressat.  
Quart  
Els titulars dels Centres concertats posaran en coneixement de la comunitat escolar i dels Serveis Territorials de Cultura, Educació i Ciència, amb temps suficient, les mesures que adopten pel que fa a allò que preveuen els apartats anteriors, tenint en compte els principis de publicitat, objectivitat i igualtat que han d'inspirar els processos selectius corresponents, i també el caràcter personal, directe, igual i secret del vot dels membres de la comunitat escolar.  
Cinqué  
1. Els titulars dels Centres concertats comunicaran també als Directors Territorials de Cultura, Educació i Ciència la constitució del Consell Escolar i la designació del Director si escau, en el termini de deu dies a partir de la realització d'aquests actes.  
2. Aquesta comunicació indicarà els noms i els cognoms del càrrec esmentat i dels components d'aquell òrgan col·legiat.  
3. Les variacions successives que, si escau, es produesquen hauran de ser comunicades en el termini indicat en l'apartat anterior.  
Sisé  
Les infraccions de les normes sobre participació podran ser denunciades davant els Serveis Territorials de Cultura, Educació i Ciència, i en aquest cas s'estarà a allò que disposen els articles 61 i 62 de la Llei Orgànica reguladora del Dret a l'Educació.  
Seté  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 10 de setembre de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI